**Simi Valley** (fra chumash: **Shimiyi**) er en by og dal i den sørøstlige delen av Ventura fylke i Sør-California. Byen ligger 48 km fra Downtown Los Angeles og grenser til nabolaget Chatsworth i Los Angeles. Byen er derfor ofte regnet som en del av Greater Los Angeles Area og som en forstad til Los Angeles. I tillegg til Los Angeles-nabolaget Chatsworth i øst, grenser Simi Valley til byene Thousand Oaks og Moorpark i Ventura fylke i vest. Nord for Simi Valley grenser byen til den store nasjonalskogen Los Padres National Forest, sum utgjør det meste av fylket. Ifølge Folketellingsbyrået hadde byen 126 874 innbyggere i 2012, som gjør den til den tredje største i Ventura fylke og den 45. i California. Simi Valley er kanskje mest kjent for sin rike filmhistorie og som hjem til Ronald Reagan president-bibliotek, der den tidligere presidenten er gravlagt. Byen er en av de mest konservative i California  og representeres i Kongressen av republikaneren Steve Knight. Den konservative republikaneren Bob Huber er byens ordfører siden 2010.

Simi Valley er omgjort av Santa Susana Mountains og Simi Hills, og ligger vest for San Fernando Valley og nordøst for Conejo Valley. Fjellene rundt dalen fungerer som den mest kritiske viltpassasjen mellom Santa Monica Mountains — til Santa Susana Mountains og videre til for eksempel Topatopa Mountains og San Gabriel Mountains. Dalen består av en rekke viltreservater og vernede naturområder. Dyrelivet består blant annet av fjelløver, prærieulver, ørn, hauk, rådyr, grårev og rødgaupe. En undersøkelse av University of Vermont i 2013 kåret Simi Valley som den femte lykkeligste byen i USA. Ifølge FBI i 2013 er Simi Valley den 7. tryggeste av byer med mer enn 100,000 innbyggere i USA. Folketellingsbyrået rapporterte om en gjennomsnittsinntekt på $87,894 i 2012, som var høyere enn det tilsvarende tallet for California ($70231) eller resten av landet ($62527).

Historie
--------

### Før europeisk oppdagelse

Chumash-piktogrammer i Burro Flats Painted Cave.
Simi Valley var først bebodd av Chumash-indianerne, som kan dateres tilbake 10-12.000 år. Som resten av Ventura fylke pratet de Ventureño, en dialekt av Chumash-språket. Navnet Simi Valley kommer fra ordet Shimiyi på Chumash, som refererer til skymønsteret som kjennetegner dalen. Det kan også referere til tåken som beveger seg fra kystbyen Oxnard opp mellom Calleguas Creek og Arroyo Las Posas, og så inn i Simi Valley. Navnet ble først tatt i bruk av arkeologen John P. Harrington, som hadde en bror, Robert E. Harrington, bosatt i Simi Valley. Da den Romersk-katolske kirke først kom hit på slutten av 1700-tallet var det tre Chumash bosetninger i dalen Simi Valley: Shimiyi, Ta’apu (som idag er Tapo Canyon) og Kimishax eller Quimisac (som idag er Happy Camp Canyon i Moorpark). Det er mange hulemalerier i området, deriblant Burro Flats Painted Cave i Burro Flats i Simi Hills, som inneholder flere tusener år gamle piktogrammer. En kopi av disse maleriene finnes på Southwest Museum of the American Indian i Los Angeles. Andre hulemalerier finnes for eksempel ved Lake Manor i Simi Hills i Chatsworth. De første europeerne som besøkte Simi Valley var fra den spanske Portolà-ekspedisjonen i 1769-1770.

Geografi
--------

53 % av arealet i fylket Ventura County består av vernet nasjonalskog.
Simi Valley er en dal i Ventura fylke i Sør-California og har en høyde på 210-300 moh. Ifølge United States Census Bureau har byen et totalareal på 109.4 km 2, som inkluderte 2 km2 vann (1,8 % av byens areal). Simi Valley ligger nordvest for nabolaget Chatsworth i Los Angeles og 50 kilometer fra Downtown Los Angeles. Byen grenser også til byene Thousand Oaks og Moorpark i Ventura fylke, i tillegg til de enorme vernede naturområdene i nord. 53 prosent av Ventura fylke er vernet nasjonalskog, og disse områdene ligger nord for Simi Valley og er en del av det større området Los Padres National Forest. Simi Valley kan besøkes fra Los Angeles via Ronald Reagan Highway (California State Route 118) eller gjennom togselskapene Metrolink og Amtrak som opererer i byen. Simi Valley grenser til Santa Susana Mountains i nord, Thousand Oaks i sørvest og Moorpark i vest. Fjellene rundt dalen refereres til som Simi Hills, som i øst også grenser til San Fernando Valley og Chatsworth i Los Angeles.

Klima
-----

Byen har et varmt og tørt klima året rundt med 277 dager med sol i året, og 25 dager med regn. Gjennomsnittstemperaturen om sommeren er oftest 20-30 °C, men har også flere dager med over 40 °C enn noen annen by i Ventura fylke. Om vinteren er temperaturen oftest mellom 15-18 °C. På grunn av den lave høyden på omliggende Simi Hills, opplever fjellkjeden sjeldent snø, men milde vintere. Den varmeste måneden er august med en gjennomsnittlig maks-temperatur på 36 °C, mens den kaldeste måneden er desember med en gjennomsnittlig lav-temperatur på 5 °C. Variasjonen i temperatur mellom natt og dag er betydelig, spesielt om sommeren, da temperaturen ofte kan synke 20 °C etter solnedgang. Måneden med mest regn er februar med 116 mm regn i gjennomsnitt. Simi Valley mottar i gjennomsnitt 406 mm med regn i året, mens gjennomsnittet for amerikanske byer er på 940 mm. Den laveste temperaturen målt i Simi Valley var -8 °C i februar 1989, mens den varmeste temperaturen noensinne var 47 °C i august 1985.)

Demografi
---------

Ifølge folketellingen i 2010  var det 124,237 personer bosatt i byen. Befolkningstettheten var på 1,1/km2. Et flertall på 93,597 eller 75,3 % av befolkningen er hvite europeisk-amerikanere. 23,3 % hadde latinamerikansk herkomst, mange av dem identifiserte seg som hvite, mens byen hadde 9,3 % asiater, 1,4 % afrikansk-amerikanske og 0,6 % indianere. Asiater inkluderer blant annet 2,7 % indere, 2,2 % filippinere, 1,2 % kinesere, 1 % vietnamesere, 0,7 % koreanere, 0,5 % japanere og 0,2 % thai. Mens 44,9 % av innbyggerne i Sør-California var av latinamerikansk bakgrunn i 2010 , var 23,3 % latinamerikanere i Simi Valley. 16,2 % av innbyggerne er av meksikansk herkomst, 1,2 % salvadoranere, 0,9 % guatemalanere, 0,6 % puertoricanere, 0,6 % peruanere, 0,3 % kubanere, 0,3 % argentinere, 0,2 % honduranere, 0,2 % nicaraguanere og 0,2 % ecuadorianere.

Politikk
--------

Keith L. Mashburn har vært ordfører siden 2018. Ved presidentvalget i 2012 fikk republikaneren Mitt Romney 55 % av stemmene i Simi Valley, mens demokraten Barack Obama fikk 43 %. Ved presidentvalget i 2008 fikk John McCain (R) 52 % av stemmene, mens Barack Obama (D) fikk 47 %. Ved presidentvalget i 2004 vant George W. Bush (R) med hele 61 % av stemmene, mens John Kerry (D) fikk 38 %. Byen regnes dermed som en av de mer konservative byene med et innbyggertall på over 100.000.

Dyreliv
-------

Fjelløver er for eksempel vanlige ved Long Canyon Trail på den vestlige enden av Simi Valley.
Simi Hills er en svært viktig vilt-korridor som fungerer som en bro mellom Santa Monica Mountains til Santa Susana Mountains, og derfra videre til Topatopa Mountains, San Gabriel Mountains og andre vernede naturområder i det sørlige California. Store deler av både dalen og Simi Hills er beskyttet naturområder som kan besøkes, for eksempel Rocky Peak i øst og Long Canyon i vest. Pattedyr i Simi Valley inkluderer  pungrotter, mulhjort, muldvarper, spissmus, prærieulver, fjelløver, rødgauper, skunk, amerikanske grevlinger, mår, vaskebjørner, harer, grårev, mus, rotter og flaggermus. Reptiler i området inkluderer blant annet flere type slanger, inkludert de giftige klapperslangene, og flere type øgler som er svært utbredt, spesielt på varme sommerdager. Amerikansk oksefrosk er en utbredt froskeart. Fugler inkluderer kolibrier, kanadagås, stokkand, egretthegre, herodiashegre, amerikarørdrum, tobeltelo, palmetrupial, ravn, hvitbrystspettmeis, vandretrost, låvesvale, hornugle, jordugle, amerikahubro, myrhauk, kalkunkondor, brunhodetrupial, purpurhodetrupial, prærielerketrupial, tårnugle, graveugle, gulstillits, vinterjunko, hvitkronespurv og gråspurv. Giftige edderkopper som sort enke og også taranteller er utbredt. Knelere er også utbredt, mens mangel på ferskvann gjør at mygg er svært sjelden.

Referanser
----------

1. ↑  United States. Bureau of the Census (2016) (på en), *2016 U.S. Gazetteer Files*, Washington D.C.: Bureau of the Census, Wikidata Q32859555,
2. ↑  ; *United States Census 2010*; besøksdato: 9. juli 2020.
3. ↑  Lynne McCall & Perry Rosalind (eds.). 1991. *The Chumash People: Materials for Teachers and Students*. Santa Barbara Museum of Natural History. San Luis Obispo, CA: EZ Nature Books. ISBN 0-945092-23-7. Side 29.
4. 1 2  Johnson, John R. 1997. *Simi Valley: A Journey Through Time*. Simi Valley, CA: Simi Valley Historical Society. Side 8-9. ISBN 978-0965944212.
5. 1 2
6. ↑
7. ↑  «Arkivert kopi». Arkivert fra originalen 24. september 2015. Besøkt 23. oktober 2014.
8. ↑  «Arkivert kopi» (PDF). Arkivert fra originalen (PDF) 24. september 2015. Besøkt 27. juli 2014.
9. ↑
10. ↑
11. ↑  Starr, Kevin. 2007. *California: A History. Modern Library Chronicles 23*. Random House Digital, Inc. Side 13. ISBN 978-0-8129-7753-0.
12. ↑  Johnson, John R. 1997. *Simi Valley: A Journey Through Time*. Simi Valley, CA: Simi Valley Historical Society. Side 5. ISBN 978-0965944212.
13. ↑  Gamble, L. H. & Enki Library eBook. 2008. *The Chumash World at European Contact* (1st ed.). University of California Press. Side 26.
14. ↑  Kroeber, Alfred Louis. 1917. *Arapaho dialects, Volume 12*. Oakland, CA: University of California Press. Side 58.
15. ↑  Gudde, Erwin Gustav. 1960.*California Place Names: The Origin and Etymology of Current Geographical Names*. Oakland, CA: University of California Press. Side 311.
16. ↑  Lynne McCall & Perry Rosalind (eds.). 1991. *The Chumash People: Materials for Teachers and Students. Santa Barbara Museum of Natural History*. San Luis Obispo, CA: EZ Nature Books. ISBN 0-945092-23-7. Side 29.
17. ↑  Johnson, John R. 1997. *Simi Valley: A Journey Through Time*. Simi Valley, CA: Simi Valley Historical Society. Side 8. ISBN 978-0965944212.
18. ↑  Harrington, Robert E. 1969. Indian Caves here may be preserved. Marlborough, MA: Enterprise-Sun News. Side 33.
19. ↑
20. ↑  Appleton, Bill. 2009. *Santa Susana*. Mount Pleasant, SC: Arcadia Publishing. ISBN 9781439638200. Side 9.
21. ↑  Johnson, John R. 1997. *Simi Valley: A Journey Through Time*. Simi Valley, CA: Simi Valley Historical Society. Side 9. ISBN 978-0965944212.
22. ↑  Bolton, Herbert E. (1927). *Fray Juan Crespi: Missionary Explorer on the Pacific Coast, 1769-1774*. HathiTrust Digital Library. s. 267–268. Besøkt 27. juli 2014.
23. 1 2  «Arkivert kopi». Arkivert fra originalen 23. oktober 2014. Besøkt 23. oktober 2014.
24. ↑  U.S. Department of Agriculture (C. Robert Elford). 1970. *Soil Survey: Ventura Area, California*. Oakland, CA: University of California Press. Side 142-143.
25. ↑
26. ↑  «Arkivert kopi». Arkivert fra originalen 23. oktober 2014. Besøkt 23. oktober 2014.
27. ↑
28. ↑  «City of Simi Valley». Besøkt 27. januar 2020.
29. ↑  «Arkivert kopi» (PDF). Arkivert fra originalen (PDF) 21. oktober 2014. Besøkt 13. oktober 2014.
30. ↑  Johnson, John R. 1997. *Simi Valley: A Journey Through Time*. Simi Valley, CA: Simi Valley Historical Society. Side 488. ISBN 978-0965944212.
31. 1 2  Johnson, John R. 1997. *Simi Valley: A Journey Through Time*. Simi Valley, CA: Simi Valley Historical Society. Side 488-489. ISBN 978-0965944212.

Eksterne lenker
---------------

* (en) Offisielt nettsted Rediger på Wikidata

* (en) Simi Valley, California – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** VIAF **·** LCCN **·** SUDOC **·** GeoNames **·** MusicBrainz **·** GNIS **·** GNIS
 |